ming030890/wiki-yue-high-quality huggingface dataset:
羅家英

羅家英2019年，羅家英出席ViuTV節目《臺灣文西Only You》記者招待會。男演員原名羅行堂英文名Law Kar Ying花名家英哥國籍 中國（香港）籍貫廣東順德出世 (1946-09-22) 1946年9月22號（78歲） 中華民國廣東順德配偶汪明荃
羅家英博士，BBS，MH（1946年9月22號—），原名羅行堂，係香港影視演員，粵劇演員出身。

生平
2007年，羅家英出席2007年上海國際電影節。
2016年，羅家英响沙田田心村做大戲。
羅家英，廣東順德人，以前係粵劇演員，八歲就跟阿爸學粵劇，響東南亞多個國家演出過。1970年組成多個劇團開始粵劇生涯，並組成「家英之友」組織。
但係自嗰個年代開始，粵劇式微，觀眾數目不斷下降，羅家英響1991年起開始參與電影演出。最初佢都只係演繹一啲平平無奇嘅配角，直到參與周星馳電影系列演出後，佢先至為人熟悉。1994年羅家英響周星馳主演嘅《國產凌凌漆》裏面飾演「達聞西」一角，令到觀眾留低深刻嘅印象。自此羅家英就走紅，成日都參與搞笑片嘅演出，其中佢有啲係周星馳電影，例如《西遊記第壹佰零壹回之月光寶盒》兩輯系列就飾演「唐僧」。1995年佢響《女人四十》入面憑住搞笑形象，贏得咗1995年香港電影金像獎最佳男配角。
羅密歐與朱麗葉

《羅密歐與朱麗葉》（英文：Romeo and Juliet）係莎士比亞所寫嘅一齣以愛情為主線嘅悲劇，喺1957年首演嘅百老匯音樂劇《夢斷城西》係由佢改編而成。
劇中最為人所熟悉嘅對白就係由朱麗葉所講：「羅密歐呀！羅密歐！點解你要係羅密歐？」（O Romeo, Romeo! wherefore art thou Romeo?）。

第一幕
第一場　維羅納嘅戶外地方　羅密歐屋企嘅下人同茱麗葉屋企嘅下人狹路相逢，重打起上嚟。
第二場　喺條街度　凱普萊嘅侄女係當時公認嘅靚女，將會參加凱普萊大宅嘅舞會，喺卞伏里奧慫恿之下，羅蜜歐決定要去結識個女仔。
第三場　茱麗葉屋企嘅一間房　凱普萊夫人話畀茱麗葉知，巴里斯將會參加個舞會，如果佢覺得合眼緣，可以畀佢哋結婚。
第四場　喺條街度　個舞會當晚，羅密歐、萬邱西奧同埋卞伏里奧搵機會混入凱普萊大宅，參加舞會。
第五場　茱麗葉屋企嘅一個大廳　喺個舞會度，羅密歐同茱麗葉一見鍾情。

第二幕
第一場　凱普萊大宅嘅果園圍牆外面嘅小徑　羅密歐爬牆潛入凱普萊大宅嘅果園。
第二場　凱普萊大宅果園　羅密歐私會茱麗葉，互相表白，重決定要第二日結婚。
第三場　勞倫斯嘅教堂休息室　羅密歐搵勞倫斯幫佢同茱麗葉證婚。
第四場　喺條街度　羅蜜歐委託奶媽將佢嘅結婚嘅計劃，話畀茱麗葉知。
第五場　凱普萊大宅嘅果園　奶媽幫羅密歐通風報信，叫茱麗葉去勞倫斯嘅休息室。
第六場　勞倫斯嘅教堂休息室　由勞倫斯證婚，羅密歐同茱麗葉結成夫婦。

第三幕
第一場　公眾地方　萬邱西奧同泰保爾決鬥時被殺，羅密歐為佢報仇殺死太保爾，結果親王下令放逐羅密歐。
第二場　凱普萊大宅嘅果園　奶媽答應茱麗葉嘅請求，帶羅密歐嚟同佢道別。
第三場　勞倫斯嘅教堂休息室　奶媽同勞倫斯一齊鼓勵羅密歐，要佢離開前搵茱麗葉道別。
第四場　凱普萊大宅　凱普萊答應巴里斯嘅提親，佢可以喺嚟緊嘅星期四同茱麗葉結婚。
第五場　凱普萊大宅嘅果園　羅密歐同茱麗葉道別。

第四幕
第一場　勞倫斯嘅教堂休息室　茱麗葉當然唔可以同巴里斯結婚，佢搵勞倫斯幫手，勞倫斯畀咗一樽假死藥佢，同埋答應叫約翰送信畀羅密歐，講畀羅密歐知佢哋嘅計劃。
第二場　凱普萊大宅　凱普萊命令茱麗葉必須喺星期四同巴里斯結婚。
第三場　茱麗葉嘅睡房　茱麗葉敷衍凱普萊夫人，佢第二日會去結婚，想早啲休息。喺所有人走咗後，佢就飲咗樽假死藥。
第四場　凱普萊大宅　大宅嘅所有人忙住準備婚禮。
第五場　茱麗葉嘅睡房　茱麗葉嘅屋企人發現佢死咗，所有人都好傷心。佢哋隨即將茱麗葉送去墳場下葬。

第五幕
第一場　曼切華嘅街頭　羅密歐嘅下人將茱麗葉嘅死訊帶到曼切華（英文：Mantua），令佢傷心欲絕。
第二場　勞倫斯嘅教堂休息室　勞倫斯發覺約翰未將佢封信帶畀羅密歐，要喺茱麗葉醒番前趕去墳場。
第三場　凱普萊家族嘅教會墳場　羅密歐喺墳場遇到巴里斯，爭執起嚟，將佢殺咗之後，重服毒自殺。茱麗葉嘅假死藥效力過咗，醒番後見到羅密歐嘅屍體，萬念俱灰，用羅密歐把匕首嚟自殺。

角色
羅密歐屋企
羅密歐（Romeo）
蒙太裘（Montague）係羅密歐嘅阿爸。
蒙太裘夫人（Lady Montague）係羅密歐嘅阿媽。
卞伏里奧（Benvolio）係羅密歐嘅堂哥兼好友。
利菲亞（Balthasar）係服侍羅密歐嘅下人。
亞伯蘭（Abram）係羅密歐屋企嘅下人。
朱麗葉屋企
朱麗葉（Juliet）
凱普萊（Capulet）係朱麗葉嘅阿爸。
凱普萊夫人（Lady Capulet）係朱麗葉嘅阿媽。
泰保爾（Tybalt）係朱麗葉嘅表哥。
奶媽（Nurse）係朱麗葉嘅近身下人兼親信。
彼得（Peter）係朱麗葉屋企嘅下人。
森信（Sampson）係朱麗葉屋企嘅下人。
格哥利（Gregory）係朱麗葉屋企嘅下人。
其他角色
親王（Prince）係維羅納嘅統治者。
萬邱西奧（Mercutio）係皇室成員，亦係羅密歐嘅好友。
巴里斯（Paris）係皇室成員，佢想娶朱麗葉做老婆。
勞倫斯（Friar Lawrence）同羅密歐朱麗葉秘密證婚嘅神父。
約翰（Friar John）幫勞倫斯送信畀羅密歐。
賣藥嘅人（Apothecary）賣毒藥畀羅密歐嘅人。
市民（Citizen）幾個
下人（Servant）幾個
樂師（Musician）幾個
侍衛（Guard）幾個

出名對白
：
【羅密歐進場】
朱麗葉
羅密歐啊，羅密歐，你點解要叫羅密歐！
羅密歐
以後你淨係稱呼我做「愛人」就得喇，我將會好似重新受咗洗噉，唔再係羅密歐。
羅富國徑

羅富國徑（英文：Northcote Close），係香港沙灣一條馬路，由沙宣道開始，另一邊係掘頭路。街名係嚟自第二十任香港總督羅富國。
羅密歐

羅密歐（粵拼：lo4 mat6 au1，英文：Romeo）係莎士比亞劇作《羅密歐與朱麗葉》嘅男主角。
羅富全

羅富全（Frankie Lor Fu Chuen，1966年2月14號—），係前香港騎師，花名「型佬全」、「全哥」、「羅六爺」、「羅九爺」，2017年開始做香港練馬師。佢係前香港騎師何華麟(2016/2017馬季澳門冠軍騎師)嘅姐夫，由於佢個樣同沈震軒相似，故此有「馬場沈震軒」嘅美譽。

簡歷
羅富全係1981到82年度香港賽馬會第五屆見習騎師訓練班學員（當時係鄭棣池馬房見習生），1982/1983馬季開始出道（1983年2月2號，憑鄭棣池訓練嘅「快樂龍王」取得喺本港騎師生涯嘅第一場頭馬），喺1987年升做大師傅，從騎時期成績並唔突出，策過八十年代馬王「及時而出」贏過兩次。1993年9月15號，羅富全憑愛倫馬房嘅「跨國商人」取得喺本港騎師生涯嘅最後一場頭馬。
1995年掛靴轉戰幕後由低做起，做過策騎員、馬房領班、副練等職位，曾追隨約翰摩亞（1997到1999年、2007到2013年）、黃偉烈（1999到2000年）、吳定強（2000到2001年）、文家良（2001到2007年）及蔡約翰（2013到2017年），出任佢哋馬房副練。2017-2018年度馬季，佢獲發練馬師牌照。
2017年9月3號，羅富全憑莫雷拉策騎嘅吳定強舊部「銘記心中」取得在港從練嘅首場頭馬，第一季做練馬師就有65場頭馬，喺2017-2018年度馬季嘅練馬師龍虎榜位列第二位，成績斐然。
2021-2022年度馬季，羅富全嘅從練成績嚟一個大突破，佢唔止單季頭馬數字突破65場大關，重係繼告東尼、蔡約翰之後，歷嚟第三位一季贏出90場頭馬嘅練馬師，同時首次贏得香港冠軍練馬師。

屋企
羅富全已婚，同老婆何芬生咗一仔兩女，佢個女羅芯濼擅長武術，喺2014年土耳其「第五屆世界青少年武術錦標賽」攞到女子對練金牌。
羅富齊家族

羅富齊家族 (德文：Rothschild，/ˈrɒθ(s)tʃaɪld/ ROTH(S)-chylde 德文音標： [ˈʁoːt.ʃɪlt]) 係一個嚟自法蘭克福嘅阿什肯納茲猶太家族，因爲喺1760年代所創立嘅銀行生意，而成爲歐洲嘅重要家族。佢哋嘅生意遍佈歐洲各地，包括倫敦、巴黎、法蘭克福、維也納、拿坡利等等。呢個家族喺英國同神聖羅馬帝國係屬於貴族。
呢個家族喺16世紀嘅法蘭克福開始有記錄，到19世紀已經擁有世上數一數二嘅龐大私有財產。喺20世紀期間，家族嘅財產因爲分佈喺唔同後代嘅手中而逐漸減少。今時今日，佢哋嘅生意橫跨唔同嘅行業，包括金融、房地產、礦、能源、農業、造酒、慈善等等。因爲佢哋係猶太人，所以亦有唔少關於佢哋嘅陰謀論，而大多都含有反猶情緒。
羅密歐勒布朗

羅密歐勒布朗（英文：Roméo LeBlanc，1927年12月18號—2009年6月24號）係加拿大新聞從業員同政治人，喺1995年到1999年間做第25任加拿大總督。
羅富國

羅富國（Geoffry Alexander Stafford Northcote，1881年2月9號—1948年7月10號）係第20任香港總督。

用佢個名嘅地方
羅富國徑：喺香港島薄扶林。
羅富國師範學院。
菲律賓尖牙鱸

菲律賓尖牙鱸（學名：Synagrops philippinensis）係發光鯛科尖牙鱸屬嘅其中一個種。
菲律賓海

菲律賓海（英文：Philippine Sea）係太平洋一個海域，喺菲律賓同臺灣嘅東面、日本嘅南面，小笠原群島、火山列島、馬里亞納群島嘅西面，關島、雅浦島、帛琉、哈馬黑拉島嘅北面。
菲律賓話

菲律賓話，文字叫菲律賓文，係規範咗嘅他加祿話，係菲律賓嘅法定語言（另一種法定語言係英文）。菲律賓話以馬尼拉為中心，通行全國。菲律賓每三個人就有一個嘅母語係呢種語言。
菲律賓

菲律賓（粵拼：fei1 leot6 ban1；菲律賓話：Pilipinas；英文：The Philippines），全名菲律賓共和國（菲律賓話：Republika ng Pilipinas，簡稱RP；英文：Republic of the Philippines），又繙飛獵邊，係東南亞一國，首都馬尼拉。佢全國都係島，有成七千六百四十一個，有千島之國之稱，面積大約三十萬平方千米。舊時廣東叫佢呂宋，由佢最大島呂宋島Luzon而名。連佢舊時宗主國西班牙都叫大呂宋，所以相反來講，菲律賓舊時亦叫小西班牙。
菲律賓以海為界，東爲太平洋有帛琉，南有印尼同馬來西亞，西同北爲南海有中華人民共和國，北爲巴士海峽有中華民國台灣。

歷史
1521年，航海家麥哲倫發現菲律賓羣島。
1565年，宿霧島俾嚟自墨西哥嘅西班牙人霸咗，菲律賓開始俾西班牙統治。
1898年，爆發美西戰爭；6月12號菲律賓宣告獨立，成立菲律賓共和國。之後西班牙打輸，簽咗「巴黎和約」，美國接收菲律賓，菲律賓改由美國統治。
1935年3月24號，菲律賓建立菲律賓自治邦；第二次世界大戰期間俾大日本帝國霸咗（1942年-1945年），大日本帝國霸咗菲律賓之後，成立傀儡政權菲律賓第二共和國。
戰後嘅1946年7月4號，菲律賓獲得完全獨立。

政治
而家總統係菲律賓民主黨–人民力量嘅杜特地，副總統係林麗妮，佢哋喺2016年6月上任。

民族
構成菲律賓嘅民族主要包括他加祿人、伊洛戈人、邦班牙人、米沙鄢人同埋比科爾人。少數民族包括中國人、印度人、阿拉伯人、西班牙人同埋美國人。

人口
2008年估計全國人口大約有 9200 萬。

宗教
根據2000年普查，菲律賓主要宗教係羅馬天主教，大概有 80.9% 嘅國民信。

官方語言
菲律賓嘅官方語言係菲律賓話同埋英文。

經濟
菲律賓晌第二次世界大戰之後，1950年代至1970年代之間，同日本、緬甸同屬亞洲最有錢國家之列；而家係新興工業國家同埋世界嘅新興市場之一。2006年，菲律賓俾世界銀行依購買力平價列為第36大經濟體。
菲律賓嘅經濟結構以農業同埋工業為主，尤其著重食品加工、紡織成衣同埋電子、汽車組件等輕工業。大部分嘅工業集中晌馬尼拉大都會嘅市郊。另外，宿霧大都會亦成為吸引外國同埋本地投資嘅另一個地點。菲律賓嘅礦業有好大嘅潛力，有大量儲備嘅鉻鐵礦、鎳同埋銅。近來晌帕拉灣外島發現嘅天然氣，都係菲律賓豐富嘅地熱、水力同埋煤炭等能源儲備嘅一部分。
菲律賓所得大約係 1455 美元（2007年），算發展中國家，但係貧富差距好大；首都馬尼拉係國際購買力城市排第廿四。
貨幣名叫做菲律賓披索（Peso）。

海外勞工
呢幾十年嚟菲律賓經濟都唔係咁好，之不過菲律賓做美國殖民地嗰陣，普遍英文能力好，菲律賓人係國際流動性最高嘅人民之一，菲律賓海外勞工（Overseas Filipino Worker，OFW）世界知名。年年有差唔多一百萬人晌外國做嘢，二零零五年佢地匯返返國嘅錢，將近一百億美元。呢個銀碼排晌印度、中國、墨西哥、法國後便，係世界第五。不過由國內生產總值嚟睇，呢個數字佔生產總值13.5%，係前五國之中比例最高嘅，亦係菲律賓嘅經濟同埋幣值嘅支持。

旅遊業
菲律賓有全球最正嘅海灘同埋潛水嘅地方，2009年又開咗世界級賭場與度假村，令旅遊業成為菲律賓經濟嘅重要支柱，就講香港，平均每年都有大約十四萬人去嗰便遊埠。
菲律賓政府以振興旅遊業做主要政策目標之一，政府嘅措施包括增強基礎設施建設，提高旅遊產品品質，整合自然、歷史同埋文化資源，鼓勵私人投資酒店設施，爭取地方政府支持，同埋積極推銷等等，從而想旅遊業幫手開好多工做同埋收入。
其中，菲律賓嘅主要目標係東亞遊客。2001年，菲律賓移民局為咗吸引遊客，同中華人民共和國外交部同旅遊部協議，放寬對中國公民申請去菲律賓嘅簽證嘅規定。 到咗2010年1月至4月，東亞地區嘅遊客已經佔菲律賓遊客總人數嘅42%。
2008年就吸引咗314萬旅客去遊埠。
2010年，嗰陣時嘅旅遊部長阿爾韋托林宣佈之後6年旅遊業發展目標，主要包括實現年抵達遊客600萬人次，創造旅遊業收入187億美元，創造300萬個新嘅就業職位。
菲律賓旅遊大使（香港）：江若琳（2007年）
菲律賓旅遊親善大使：阿布
Department of Tourism Main Portal
菲律賓
菲律賓觀光部-台灣分處

外交關係
日本同菲律賓晌1956年7月建交。
中華人民共和國同菲律賓晌1975年6月9號建交。
而家嘅外長係羅慕洛（Alberto Romulo）。

國內治安
菲律賓政治長期動蕩、貧富懸殊，搞到社會秩序立立亂，成日有綁架。綁架案又多，參與嘅人又多，手段又惡劣，令菲律賓有「亞洲綁架之都」嘅惡名。綁匪除咗綁本國有錢人，重綁美國、歐洲、法國、南韓等國家嘅人。近來特別針對華僑、華人同埋去菲律賓嘅中國人，首先因為華人同埋菲律賓人之間兩極分化明顯；加上華人唔信警察，一旦發生咗綁架事件往往願意「私了」，寧願使錢了事。
而國內非法組織都當咗綁架係揾錢同埋打擊政府嘅最佳途徑。例如伊斯蘭恐佈主義組織阿布沙耶夫就策動過好多單綁架事件，甚至試過晌2000年越境去到馬來西亞綁架外國旅客卅幾人，勒取贖金。唔少國家同埋地區對菲律賓有旅遊警告（例如香港，睇馬尼拉人質事件）。亦有旅遊網站警告去菲律賓嘅旅客小心嗰度嘅罪案問題。
菲律賓披索

菲律賓披索（Piso ng Pilipinas）係菲律賓嘅法定貨幣，而家版本1964年開始用。
菲律賓標準時間

菲律賓標準時間（Philippines Time，PHT），簡稱菲律賓時間，係菲律賓共和國用嘅時區。菲律賓標準時間係通過巴塔斯眾議院大樓設立營商聯絡小組。 8，法律界定嘅度量體系，係12月2日批准，1978年起開始實行夏令時間。
地理上，菲律賓係位於116 ° 40'和126 ° 34'以東本初子午線，因此菲律賓標準時間係比國際協調時快八個鐘（UTC+8）。菲律賓標準時間係由菲律賓大氣地球物理和天文服務局，或帕加薩。
1990年代，由於菲律賓成日停電，所以實行夏令時間。作為菲律賓電力供應同輸送系統恢復，1990年夏令時間結束後，菲律賓再冇實行夏令時間。
菲律賓總統

菲律賓總統係菲律賓共和國嘅國家元首兼任政府首腦，負責領導菲律賓政府，包括內閣在內嘅行政部門，亦係菲律賓軍隊嘅最高指揮官。而家嘅菲律賓總統係小馬可斯。

參選資格
根據1987年通過嘅菲律賓憲法第7章第2節，總統候選人必須年滿40歲，擁有選舉權，能夠讀寫，出世嗰陣係菲律賓公民，重要喺選舉之前喺菲律賓居咗至少10年。總統任期六年，曾經擔任總統四年或者以上嘅人，唔可以再競選總統。
菲律賓航空

菲律賓航空（Philippine Airlines）係菲律賓嘅載旗航空公司。
聖經和合本修訂版

聖經和合本修訂版係一本針對和合本進行修訂而成嘅中文聖經譯本，由三十幾位來自中國大陸、香港、台灣、馬來西亞同新加坡等地嘅華人聖經學者用咗27年時間修訂而成，於2010年完成修訂工作並出版新舊約全書。

背景
《和合本》聖經需要修訂嘅原因，係由於人類語言不斷演變，中文亦都唔例外，一百年前《和合本》聖經翻譯嗰陣時採用嘅白話文，同我哋今日中文嘅表達習慣同用詞已經有啲出入，所以有修訂《和合本》經文嘅需要。另一個原因係，過去呢五六十年，有一啲新嘅聖經古代抄本同古譯本研究嘅新發現、新亮光，對聖經原文文本有新嘅助證，呢啲都係一百年前《和合本》聖經翻譯嘅時候，譯者所冇嘅資料，所以有必要修訂呢個已經用咗、讀咗九十幾年嘅《和合本》聖經嘅經文。

修訂原則
經文修訂根據以下四大原則：
盡量少改，由其是一啲名句金句，盡量唔會去修改。
保持《和合本》原有文字嘅風格。
忠於原文。
符合今日中文嘅表達習慣同用字。
聖經新普及譯本

《聖經新普及譯本》（英文：New Living Translation）係漢語聖經協會喺2012年編寫嘅中英對照《聖經》，目的係幫助讀者同時喺兩種語文嘅譯本中得到益處，令到年輕信徒或者初信嘅人更容易明白聖經嘅文意。

特色
以現代讀者容易明白嘅手法，忠實而活潑噉表達經文嘅意思；
用詞力求淺白，文句明快流暢，易讀易懂；
感情色彩豐富，刻畫人物對話生動傳神，活現聖經中嘅情景；
喺直譯同意譯之間靈活作出決定，突顯聖經鮮活嘅語言特色。

翻譯原則
新普及譯本係一個忠於原文嘅譯本，根據多個原文版本翻譯而成：
聖經裏面嘅文化表達
喺聖經裏面，有大量語句都帶有濃厚嘅文化背景特色。為咗令到現代讀者更容易掌經文嘅含義，同時亦能夠保留原文嘅字面意思，譯本喺用詞方面力求表達更傳神。
比喻性用語
根據原文，由於涉及當時文化特色，聖經中某啲比喻用詞對於現代人嚟講難以理解，所以喺翻譯時喺語句上會作出潤飾，令意思更加易明。
單位嘅表達方式同計算方法
聖經原文中嘅古代計算方法同單位名詞同現代唔同。新普及譯本採用美式量度單位，同時喺註腳列出兩者嘅分別。
曆法名稱對照
統一人物名
意譯上帝嘅名
保留傳統譯名同加上註譯
提供各種譯法嘅註腳，加深讀者對經文背景資料嘅理解。
聖經

《聖經》（粵拼：sing³ ging¹）係猶太教同埋基督教（包括天主教、東正教同基督新教）嘅宗教經典。聖經可以指猶太教嘅《塔納赫》，又或者係基督敎嘅《舊約聖經》同《新約聖經》。
《塔納赫》係猶太教嘅經典，記載關於上帝同埋古時猶太人嘅歷史同傳說。《塔納赫》亦同時係基督敎聖經嘅《舊約》部份。
基督敎嘅聖經由《舊約》同《新約》兩部份構成，《舊約》部份其實同猶太教嘅《塔納赫》大致相同，不過天主教同東正教嘅版本就有多咗幾篇公元一百後嘅《塔納赫》同基督教新教《舊約》都無嘅幾篇經卷。而《新約》部份就記載耶穌基督同埋佢門徒嘅言行，重有早期基督敎嘅事件。
據統計而家總共有大約一萬四千幾種唔同語言版本嘅聖經，特別係「希伯來聖經」部份，而基督教新約部份，就有大約五千三百種唔同語言版本。以古書計可以話係家陣世界上最多唔同語言翻譯版本嘅書。

聖經書卷構成
聖經，喺拉丁文寫法係 Biblia，意思係 ｢書｣，由希臘文 Βίβλος 演變出嚟。

《希伯來聖經》
《希伯來聖經》發現最早嘅版本係用希伯來文同亞蘭文（例如但以理書同埋以斯拉記）抄寫。《希伯來聖經》書卷構成，最流行可以分為三個版本，三個版本都有小小唔同，但主要喺編排同經卷數目，三個版本分別係由猶太教拉比所編定嘅《塔納赫》24卷，而加咗注音符號嘅《標準猶太聖經》就有39卷。基督敎新教嘅《舊約聖經》就同猶太教《標準猶太聖經》基本上一樣，都係有39卷，只係喺排序上有小小唔同。而基督敎舊教（即天主敎）嘅《舊約聖經》就有46卷咁多，東正教《舊約聖經》就有50卷，多出嚟嗰啲喺基督敎新敎同猶太教叫做次經。
除咗呢三個而家最流通嘅版本之外，重有好多其他唔同古本，呢啲古本都比呢三個流通版本多咗或小咗一啲經卷，呢啲古本好似有：《七十士希臘文譯本（Septuagint，簡稱LXX）》、《武加大譯本（Vulgat）》、《別大西譯本（Peshitta）》、《塔庫姆譯本（Targum）》、《撒馬利亞五經（Samaritan Pentateuch）》，重有《死海古卷（The Dead Sea scriptures）》。

基督敎新約聖經
《新約全書》嘅數量比較一致，都係有27卷。《聖經·新約》正典書目，喺公元397年舉行嘅迦太基會議正式確定。
《聖經·新約》嘅主要內容如下：
福音書（馬太福音、馬可福音、路加福音同埋約翰福音）
使徒行傳
使徒保羅同教會之間嘅信件
使徒彼得嘅信件
使徒約翰嘅信件
啟示錄
而中文版聖經，天主教所用嘅思高版聖經同新教所用嘅和合本聖經，喺中文譯名上都有分別：

聖經正典化過程
喺聖經重未編定之前，其實好多經卷係一本本獨立分開嘅抄本（Scrolls），並唔係好似而家咁有一本聖經。一直到公元3世紀初，喺以拉丁文為主嘅西部基督敎教會入面，先開始以書（books）去取代卷（Scrolls），因為咁，基督徒就開始要揀邊啲經典同埋要點樣順序編成一套書。
喺之前，猶太教嘅《塔納赫》未正典化，但大約喺公元前4世紀尾因為希臘化而搞到好多猶太人唔識希伯來文，所以由猶太教文士將好多經卷翻譯成希臘文，最後大約喺公元前 150 年左右譯咗套《七十士希臘文譯本》出嚟。
所以喺《希伯來聖經》部份，由於有《七十士希臘文譯本》做基礎，正典化過程中嘅爭議其實唔算太大。猶太教嘅拉比係大約公元100年舉行宗教會議正式確立咗而家嘅《塔納赫》定本。
而基督敎教會就以《七十士希臘文譯本》作為主要底本，然後翻譯成拉丁文，保留咗一啲《七十士希臘文譯本》入面無列入《塔納赫》嘅經卷。
而古拉丁文聖經就包括咗好多由基督敎嘅人自己創作嘅經卷，喺整理呢啲經卷嗰陣，佢哋就將《希伯來聖經》部份列為《舊約》，而基督敎嘅經卷就列為新約。
但基督敎新約對猶太教可以話完全唔關事，因為佢哋根本唔認同基督敎信仰核心-即耶穌就係先知所預言嘅彌賽亞，猶太教只承認一個上帝，同時亦唔接受基督敎所講話耶穌又係人又係神，所以對猶太教嚟講，並無所謂新舊約之分。
到公元4世紀下半葉，傑羅姆（Saint Jerome）開始為《通俗拉丁文譯本》做翻譯時，發現《舊約》部份比《塔納赫》多咗啲經卷出嚟，傑羅姆提議教會將呢啲經卷定為次經，但當時嘅教會都認為呢啲經卷對信仰有益，所以最後都決定保留。
一直到15世紀宗教改革時，當時宗教改革運動領袖之一嘅馬丁路德同羅馬教廷反面，自己創辦教會，喺做德文聖經翻譯時，就根據傑羅姆嘅見解，將次經當做聖經嘅附錄，而唔當做聖經一部份，亦因為咁，基督敎新教所用嘅《舊約聖經》，同猶太教用嘅《塔納赫》，只係排序上唔同，其他都完全一樣。

基督敎《新約聖經》正典化過程
新約最早寫好嘅書卷，一般公認係保羅書嘅十三封書信，時間大約喺50-63年，而福音書係喺公元60、70年代先開始相繼問世，大部份新約學者普遍認為，除咗彼德後書係喺 2 世紀完成之外，《新約聖經》主要書卷都係喺一世紀內完成。不過正典化就去到2世紀尾先正式定書。
但喺新約正典過程開始時，由於並無一個統一嘅集團或者組織去統籌聖經正典化過程，所以早期基督敎教會入面，每個教派都可以好自由咁根據自己理解同喜好而決定用邊啲經卷嚟做正典，所以當時出現咗好多唔同版本嘅聖經。

中文聖經
而家流通嘅中文聖經主要有兩個版本，一個係天主敎普遍使用嘅思高譯本，1968年正式出版。另一個版本係基督敎新敎普遍使用嘅和合本，1919 年出版。
思高譯本同和合本除咗喺經卷數目上有分別之外，好多中文譯名都唔同，除咗經卷名稱，經卷入面好多名都有分別，例如思高譯本叫「撒殫」，而和合本就叫「撒旦」。除此之外，思高譯本會將「耶和華」譯做「雅威」，而希臘文部分就用「主」、「上主」或「永恆主」代替。好似《以賽亞書》42：8《和合本》譯法係：「我是耶和華，這是我的名。」，而思高譯本譯法係：「我是上主，這是我的名字。」
除此之外重有其他中文譯本，例如：《呂振中譯本》1970年、《現代中文譯本》1979年、《聖經新譯本》1993年、《聖經新世界譯本 (漢語版)》2001年、《聖經恢復本》2003年、《和合本修訂版》2006年-2008年。

爭議
内文：聖經批判學同聖經批評
有人會對聖經文本做好多研究，主要用返學術方法去對聖經內容，對應返佢講嘅嘢同歷史嘅關係，於是發展咗一樣學問叫「聖經批判學」（Biblical Criticism），通過幾種方式，好似：文本批判／低等批判（Textual Criticism/ Lower Criticism）、來源批判（Source Criticism）、形式批判（Form Criticism）、編纂批判（Redaction Criticism）、寫作批判（Compositional Criticism），用嚟對聖經做一種學術同客觀嘅詮釋。
除咗咁，聖經雖然貴為三大宗教聖書，不過佢內容亦成日畀人話，例如中國學者方舟子就出過篇文《錯誤百出的聖經》，指出聖經入面好多前後矛盾同唔合邏輯嘅嘢。聖經亦曾經被一啲地方列做禁書，例如1978年埃塞俄比亞就話聖經因為同進化論衝突而被禁。而喺1992年喺阿拉斯加就有人指聖經內容令人不安同色情要求限制發放；1993年賓夕凡尼亞州亦有人認為聖經入面一啲殺人同屠殺內容會教壞細路而要求管制，2007年香港都有人認為聖經內容扭曲性觀念而投訴聖經不雅。
聖經思高本

《思高聖經》 或者 《思高中文聖經》，又叫 《聖經思高本》（Studium Biblicum Version，簡稱思高本），係天主教嘅標準《聖經》中文譯本；喺1968年由香港嘅思高聖經學會出版。
雖然話係標準譯本，但係彌撒入面用嘅經文，其實同佢有少少出入。
聖經拉丁通用本

聖經拉丁通用本（拉丁文：Vulgata），又叫通俗本、普及本等等，基督新教音譯武加大譯本，翻譯係聖葉理諾，公元405－406年完成，8世紀開始通行:536，係現今通用嘅拉丁文譯本。
聖納澤爾排球

聖納澤爾排球（英文：Saint-Nazaire Volley-Ball Atlantique）係法國聖納澤爾嘅職業排球球會，依家打緊法國專業A級排球聯賽。
聖經博物館

聖經博物館（荷蘭文：Bijbels Museum）係荷蘭阿姆斯特丹嘅一間博物館。

收藏
博物館收藏咗聖經同其他猶太教同基督教嘅宗教物品，包括荷蘭印刷最古老嘅聖經（1477年代爾夫特聖經）同1637年荷蘭文聖經第一版。重有庫姆蘭嘅死海古卷摹本，包含以賽亞書。
博物館亦收藏19世紀發現嘅古埃及考古文物：油燈、泥板、陶器、錢幣碎片，令人認識古埃及人宗教生活嘅印象。
呢度重有古代猶太聖殿嘅模型，包括所羅門聖殿同希律聖殿嘅模型，以及19世紀嘅會幕模型，裏面有希伯來聖經描繪嘅約櫃。展覽其中一部分係「兒童故事閣樓」，利用光同聲音講述聖經故事，場景包括埃及、耶路撒冷同曠野。

建築
自1975年以嚟，呢間博物館設喺阿姆斯特丹嘅紳士運河旁邊嘅兩座歷史建築之內。其中包括荷蘭保存最完好嘅17世紀廚房。

歷史
2009年，呢間博物館得到荷蘭嘅彩票運營商嘅資金支持，獲得所謂嘅範諾德韋克宗教書籍藏品。
博物館喺1852年成立，喺2002年慶祝成立150週年，卑雅特歷絲出席。部分由於受歡迎嘅臨時展覽同大規模修繕，2001年至2002年間，遊客人數增加咗40％，2006年超過咗47,000人。
聖經呂振中譯本

《呂振中譯本》，係呂振中牧師以一個人嘅力量，將全本《聖經》由希伯來文同希臘文嘅原文翻譯成嘅中文聖經譯本。1970年喺香港出版，盡量以直譯原文為原則翻譯而成，由於採用唔同嘅翻譯原則，呢個譯本嘅譯文比《和合本》更加能夠準確噉保持原文語法嘅結構，不過因為呢個原則會令到部份詞句繁雜，或出現非中國式嘅語法。

特色
翻譯以直譯為主，每個字同每個詞語都極為留意。
保存原文嘅結構，唔加唔減、唔刻意避開困難，務求語氣連貫，輕重得體。
唔避免非中國式語法，務求將新約嘅原文真意表達。
聖經和合本

《聖經和合本》（Chinese Union Version，簡稱和合本），喺1919年出版，係所有中文聖經譯本發行最多，係華人最普遍使用嘅《聖經》中文譯本。

歷史
19世紀，喺中國嘅外國差會都出版咗自己嘅中文《聖經》譯本，每個譯本喺用詞同翻譯原則上都有差別。傳教士憂心中國信徒面對多個譯本無所適從，希望有一本聯合譯本。當時好多人期望用淺白文言（淺文理）為聯合譯本嘅文體，因為既有《聖經》應有嘅典雅文氣，讀書人亦可以接納，又因為文字比較淺易，受過教育比較少嘅民眾都能夠睇得明。而且淺文理譯本亦唔會好似官話譯本受到方言差異所限制。
外國宣教士曾經嘗試推出統一嘅中文譯本。1858年出版嘅《委辦譯本》《新舊約全書》係首次聚集眾人嘅力量合作翻譯嘅成果。可惜由於當時每個差會嘅宣教士之間都有自己嘅期望，意見分歧，以致《委辦譯本》統一中文譯本嘅目的最終並未能夠達成。
1890年5月，四百幾位嚟自唔同國籍同宗派喺中國嘅傳教士，聚集喺上海商討中國傳教事工同彼此之間嘅合作，對聖經翻譯深表重視。大會通過按照「聖經唯一，譯本則三」嘅原則，成立三個委員會分別負責翻譯深文理、淺文理、官話三種譯本，以滿足唔同讀者群體嘅需求。大會議決以《英國修訂譯本》（Revised English Version）為三個譯本嘅藍本，若果有文中有差異就會参考《欽定本》（Authorized Version）作出選擇。《英國修訂譯本》所使用嘅希臘文同希伯來文係三個譯本嘅底本。
大英聖書公會、美國聖經公會、蘇格蘭聖經公會同意承擔翻譯費用，其中大英聖書公會喺整個翻譯計劃中，擔當主導角色。具體嘅翻譯工作由三個委員會分別進行，佢哋都選擇先翻譯《新約聖經》，然後先至翻譯《舊約聖經》。淺文理《和合本》新約喺1900年完成。深文理同官話《和合本》新約嘅翻譯工作都喺1906年結束。
1907年喺上海召開嘅傳教士大會一致決定終止淺文理呢個項目，只以文理同官話翻譯舊約聖經。淺文理新約聖經係三個翻譯計畫中最早完成嘅，喺1902年出版。好多人認為淺文理係三個翻譯項目中最重要嘅部分，能夠以優雅嘅文字令到廣泛人士接觸到聖經。呢個譯本嘅目的係要令到冇受過太多教育嘅讀者能夠睇得明或者聽得明經文嘅意思，但係譯者為咗要重現希臘文嘅思維，盡力模仿原文嘅語法，令到譯文難以明白。呢個譯本遇到最大嘅挫敗，最後失敗唔能夠完成，舊約聖經翻譯工作亦放棄進行。
《深文理和合譯本》翻譯委員會參考當時幾個重要嘅譯本，包括《委辦譯本》、裨治文、克陛存翻譯嘅版本（1863年），同高德譯嘅《新約聖經》。深文理翻譯工作開頭順利進行，喺1892年尾已經完成新約聖經嘅大部分初稿。隨後因為譯者休假，導致工作唔能夠有太多進展。深文理譯者之間對翻譯原則亦有唔同立場，對工作帶嚟唔少麻煩。湛約翰同韶潑堅持用直譯嘅方式翻譯，佢哋喺1897年以個人身分出版深文理新約聖經。翻譯委員會其他成員就傾向意譯，嘗試用通順嘅中文將原文嘅意思表達出嚟。1899年，喺湛約翰同韶潑相繼離世之後，翻譯委員會重組，其後譯經工作進行得相當順利。深文理新約聖經喺1906年完成，1907年出版。新舊約全書喺1919年面世。
葡萄酒陳化

葡萄酒陳化係指「葡萄酒擺得愈耐，就愈畀人覺得品質高」當中涉及嘅過程。
不過葡萄酒儲起上嚟要有技巧，如果唔係會變味。
葡萄醣

。葡萄糖係響植物入邊發現，佢同菓醣、半乳醣夾埋成咗三種囉嚟食嘅，兼且消化嗰陣直接吸收入血管嘅單糖。葡萄糖喺生物當中好重要，係能量嘅主要來源同埋新陳代謝嘅中間產物。葡萄糖係光合作用嘅產物，亦係細胞呼吸嘅燃料。
葡萄醣-6-磷酸

葡萄醣-6-磷酸（粵讀：pou⁴ tou⁴ tong⁴ luk⁶ leon⁴ syun¹，英文：Glucose 6-phosphate），又叫6-磷酸葡萄醣，係分子一種，產生自葡萄醣磷酸化，卽六號碳原子得磷酸。佢亦係生物細胞中嘅常見分子，參與磷酸戊醣途徑同糖酵解等生化途徑。
醣酵解中，呢個分子係由第一步就形成，負責催化嘅酶，叫己醣激酶，亦有或其它類似嘅酶。糖酵解中，葡萄糖-6-磷酸，會經由磷酸葡萄醣異構酶嘅催化，而形成菓醣-6-磷酸，以繼續接住嗰步。
葡萄糖6-磷酸嘅分子空間填充圖。
Template:糖酵解
Template:Glycogenesis and glycogenolysis metabolic intermediates
葡萄酒釀製

葡萄酒釀製（英文：winemaking）係釀造葡萄酒嘅過程。
葡萄酒杯

葡萄酒杯，好多時簡稱酒杯，係飲葡萄酒用嘅玻璃杯。唔同嘅葡萄酒種類都有專用嘅酒杯，外型會有些少唔同，譬如紅酒杯、白酒杯、香檳杯同些厘酒杯。
葡萄酒莊

葡萄酒莊係搞葡萄酒釀製同生產葡萄酒嘅地方，有好多都會有自己嘅提子園，由種植提子去到產出葡萄酒一腳踢。
葡萄酒樽

葡萄酒樽係用嚟裝葡萄酒嘅玻璃樽，裝紅酒嘅叫紅酒樽，裝白酒嘅叫白酒樽。有啲葡萄酒係發酵完先至入樽，有啲後入咗樽先至發酵。
葡萄酒窖

葡萄酒窖（cellar，粵拼：seu1 laa4）係儲住啲葡萄酒嘅地方。
葡萄酒釀製師

葡萄酒釀製師，或者叫葡萄酒釀酒師，係專門從事葡萄酒釀製嘅人，幫手製作葡萄酒，多數都係幫葡萄酒莊打工。
聞慶

聞慶（韓文：문경시／聞慶市 Mungyeong si */?）係大韓民國慶尚北道嘅一個市。
聯合利華

聯合利華（Unilever）係一間擁有多個世界知名嘅食品、飲料、清潔劑同個人護理產品嘅上市公司，2015年全球營業額達到532.72億歐元。
‎2009年9月25號‎，聯合利華以12.75億歐元（18.8億美元）收購Sara Lee嘅全球身體保養與歐洲清潔劑事業，該公司旗下擁有Sanex同Radox等品牌。
2010年9月27號‎，聯合利華將以37億美元現金收購美髮品牌嘅製造商雅濤（Alberto Culver）。雅碧濤旗下有彩絲美（TRESemme）、耐克斯（Nexxus）、VO5、Simple等多種品牌。交易完成之後，聯合利華將成為全球最大護髮產品公司，第二大洗髮水、第三大髮型造型產品公司。
2014年12月2號，聯合利華宣佈收購美國銷量最高意式雪糕品牌Talenti。
2015年3月2號，聯合利華同意收購英國護膚品製造商REN Skincare，以加強佢嘅高端個人護理用品系列。
2015年5月9號，聯合利華同意收購獨立高端護膚品品牌Kate Somerville，以補強佢嘅高端個人護理業務。
喺就業數字裏面，黑色代表歐洲，淺灰色代表美洲，深灰色代表亞洲、非洲同中東。從2000年到2008年聯合利華減少41%喺全球性勞工數字，從295,000到174,000。註：歐洲數字從2000到2003代表西歐、中歐、東歐；從2004開始，黑色數字代表西歐。從2004至2008，亞洲、非洲同中東嘅數字包括東歐及中歐。（來源：單桿年終報告2004年2008年）
聞喜

聞喜（粵拼：man4 hei2）係中華人民共和國一縣，叫聞喜縣，家下歸山西運城。縣有一千一百六十平方千米，二零零二年計，人口卅八萬。

史
聞喜，秦國之前叫桐鄉。秦國改名做左邑。漢元鼎五年秋，卽公元前一百一十二年，當時皇帝劉徹，派咗十萬大軍打南越國。打咗一年零，卽六年冬，就平定南越。當時劉徹去視察河南緱氏，或征伐匈奴之中，捷報傳到皇帝手上。當時佢去到左邑縣桐鄉，聽到就好開心，就劃左邑縣一部份，叫做聞喜。後尾，左邑都併埋入聞喜。之後有疆界變遷，但聞喜個名，就沿用至今。
聞喜一帶，係上古姜姓人聚居之地。周嘅始祖，姬棄后稷。佢老母姜嫄，就係呢度嘅人。姜嫄墓記講，邑西北卅五里有冰池，世傳后稷棄此，卽係《詩經》講嘅「寘之寒冰」。池東有姜嫄墓，山後荒壟數十畝，係邰氏墳。稷播穀於此始，所以叫山做稷。山上有后稷陵，下有姜嫄墓。

行政區
聞喜家下有七鎮六鄉。鎮有桐城鎮、郭家莊鎮、東鎮鎮、禮元鎮、凹底鎮、薛店鎮同河底鎮。而鄉有神柏鄉、柏林鄉、陽隅鄉、侯村鄉、裴社鄉、后宫鄉同石門鄉。

經濟
聞喜務農爲主，主要產小麥、棉花，係省中要地。而工業產玻璃、鎂。
聞人氏

聞人（粵拼：man6 jan4）係唐人姓氏，喺《百家姓》裏頭排第415位，依家經已冇乜人用。
呢篇聞人氏係同姓氏有關嘅楔位文章，重未寫完嘅。麻煩你幫手充實佢。
聯升路

聯升路（粵拼：lyun4 sing1 lou6）係中國廣東廣州嘅東西走向馬路，喺白雲區太和，西邊從太和中路開始，一直向東去到和樂路。

名
内文：聯升社學舊址
條路因為隔籬有間聯升社學舊址而改成噉嘅名。

概要
全長600米，闊13米，雙向2車道。馬路分開咗東、西兩條。

聯升路嘅兩條道路，起點到終點
聯升西路：從太和中路一直去到朝亮中路。
聯升東路：從朝亮中路一直去到和樂路。

特色
呢條路嘅西邊專門都係啲城中村嘅地區，好多專門賣嘢嘅市場都集中響嗰邊，尤其係晚黑都好熱鬧下。
聞氏

聞（粵拼：man4）係唐人姓氏，喺《百家姓》裏頭排第289位。
呢篇聞氏係同姓氏有關嘅楔位文章，重未寫完嘅。麻煩你幫手充實佢。
聯合健康

聯合健康（UnitedHealth）係美國醫療保險公司，亦係全世界最大規模嘅醫療保險公司。
螺洲

螺洲係香港蒲苔群島第二大島，喺蒲苔西北，隔住螺洲門，北面係雙四門同鶴嘴。
維基同享有多媒體嘅嘢：螺洲
螺絲介子

螺絲介子，簡稱介子，又叫墊圈、墊片，係用嚟分隔絲帽同幫絲帽卸力嘅零件，形狀係個好薄嘅環，外形多數係圈形，中間可以穿螺絲，但無得扭實。
呢種零件個名叫「介子」，相傳係因為個樣似戒指，但五金佬讀得書少，將「戒指」寫錯咗做「介子」，所以大家就習非成是叫做「介子」。
螺螄粉

螺螄粉係廣西柳州特色嘅米粉，湯底用田螺（螺螄）煲，所以叫螺螄粉，但一般唔會有螺螄肉。配料通常有酸筍、木耳、花生、炸腐竹等等。
螺旋路

螺旋路（粵拼：lo4 syun4 lou6）係中國廣東廣州嘅四條東西走向道路，喺黃埔區官洲西南。

敘述
呢四條馬路當中，雖然條條都係闊11米嘅雙向2車道，但佢哋都帶數字做名，而且長度唔同。目前最長係螺旋三路，有560m咁長；最短係螺旋四路，得360m咁短。

螺旋路嘅四條道路，起點到終點。
四條道路都從星島環北路開始，一直向東，除咗螺旋一路去到星漢二路同螺旋二路係掘頭路之外，凈低嗰兩條都係去到星漢大道。

史
呢條馬路喺2008年開發官洲嗰時起，直到2011年官洲開放時開通。但螺旋二路重未開通。
螺絲山公園

螺絲山公園（葡文：Jardim Municipal da Montanha Russa，又叫馬交石公園），係澳門花地瑪堂區嘅一個市政署公園，喺澳門半島望廈山同馬交石山之間一個大概30公尺高嘅小山崗上面。公園嘅歷史價值畀澳門政府所評定。
螺絲山公園大約9500平方尺大，公園設計似一粒巨型螺絲，眺望台又係螺絲形，所以叫螺絲山公園。公園有螺旋形小徑引導遊人迴旋到上面嘅眺望台。
公園有兩個入口，分別喺新雅馬路同亞馬喇馬路。
螺絲批

螺絲批 係設計嚟扭螺絲嘅架生，可以扭實或者扭鬆啲螺絲，螺絲批一般有揸手嘅柄，同埋篤入、食住、扭郁粒螺絲嘅批嘴。螺絲批嘅分類一般由批嘴嘅形狀決定，亦即係一類螺絲頭有佢相應嘅批；亦有一類螺絲批可以換批嘴嘅。
維基同享有多媒體嘅嘢：Screwdrivers
螺絲粉

螺絲粉（意大利文：Gemelli，又叫扭扭粉）係意式型，好似螺絲咁。除咗西方之外，香港茶餐廳同快餐店都成日見到。
螺線

喺數學上，螺線（英文：spiral）係指一條由某個點出現嘅曲線，一路圍住起點旋轉一路離起點愈嚟愈遠。
蘭度豆

蘭度豆（Lens culinaris），又叫小扁豆，係種豆，屬豆科小扁豆屬嘅其中一個品種。佢係南亞常見嘅嘢食。
蘭德公司

蘭德公司（RAND Corporation）係美國一間智庫公司。1948 年成立。
蘭斯

蘭斯（法文：Reims）係法國香檳亞丁一座城，全國第12大城，人口約莫18萬。佢係其中一個出名出產香檳酒嘅城。
蘭巴雷內

蘭巴雷內係加蓬一座城，中奧果韋省首府，人口3萬。
蘭度豆湯

蘭度豆湯（Lentil soup）係用蘭度豆做主要材料嘅湯，喺歐洲、拉丁美洲同中東都常見。
蘭德勒

蘭德勒（德文：Ländler；德文讀音： [ˈlɛntlɐ]）係一種德國民俗舞，拍號 3/4，喺 18 世紀尾嘅德文地區（包括德國、奧地利同瑞士嘅某啲部份呀噉）大受歡迎。
蘭德勒屬拍檔舞，多彈跳同埋踏地，啲配樂可以係有人聲唱嘅。
蔡元培

蔡元培（1868年1月11號—1940年3月5號）係中國近代教育家，中華民國頭一任教育總長，1916年到1927年做北京大學校長。
蔡再懃

蔡再懃（粵拼：coi3 zoi3 kan4，Tsai Choi Kwan，1995年3月16號—）係香港籃球員，喺香港出世，而家[咩時候？]香港男子籃球代表隊嘅成員。
蔡偉

蔡偉（簡化字：蔡伟，1971年3月—）係中華人民共和國外交官，浙江諸暨人，男，已婚，法學碩士，2019年接替李強民做駐休斯敦總領事。
蔡克健

蔡克健，香港激進親中共派人士，電影工作者。曾經係激進親中共派政黨正義聯盟嘅副主席。

事件
傳媒報道佢嘅新聞，唔少都係同佢嘅政治參與（包括正義聯盟）有關。

同李偲嫣/正義聯盟嘅爭議
佢同李偲嫣曾經合作組成政黨正義聯盟，但係去到2016年初，呢個黨陷入內訌，李偲嫣喺3月被舉報涉嫌私吞捐款兼被「罷免」主席一職，但5月嗰陣李偲嫣就反咬佢，話佢盜取「正義聯盟」機密資料同擅自搞公司註冊，涉嫌欺詐，已經向佢採取法律行動，又話佢已經被踢出黨。
正義聯盟黨之後發展成鬧雙胞，分別由李蔡兩個人帶領。而且會同場出現喺一啲活動，例如喺2016年6月6號，七警暗角打人案喺區域法院續審嗰陣，兩邊都帶咗各20人去撐警。
雙方互相攻訐嘅行為，一直延伸落去。去到7月，李偲嫣又入稟法院告蔡克健誹謗。而喺2016年香港立法會選舉入面，李偲嫣用正義聯盟嘅名義參選，但係蔡克健就喺Facebook發文話李偲嫣係一個打著『撐警』參選立法會嘅人，喺8月31號藉「撐警」名義進行疑似賄選，又附上《明報》嘅連結，話佢哋襲擊在場記者同搶記者嘅手機。

開拍反佔中電影計劃失敗
喺2016年，佢計劃開拍針對雨傘革命嘅愛國電影《血傘》，自己編劇同執導，計劃黨內成員都會參與演出，不過套戲一直開唔成。去到2018年8月，香港蘋果日報就報道，蔡克健近日有唔少電影工作，但係就係無《血傘》，有網民就問蔡克健《血傘》係咪爛尾，蔡就話未開拍，然後當網民繼續問，點解咁多愛國愛港人都開唔到，蔡克健只係回覆佢話：「你繼續意淫啦，小心身體呀！」
蔡元雲

蔡元雲，SBS，JP，（英文：Dr. Choi Yuen Wan Philemon，1945年9月13號—）香港知名宗教界同醫學界人士，社會工作者，突破機構創辦人之一，曾經擔任突破雜誌社長、突破機構總幹事、突破滙動青年（而家叫青年全球網絡）會長，現任教會關懷貧窮網絡副主席。

生平
蔡元雲早期喺聖公會聖馬太小學
同英皇書院畢業。之後1971年喺加拿大曼尼托巴醫學院畢業，獲得醫學博士學位，學成之後就即刻返香港，喺播道醫院行醫。當時，因為感覺到香港青少年嘅困境同需要，喺1973年創辦《突破雜誌》。1976年佢再去美國Trinity International University攻讀心理輔導，學成之後返香港直至今日。佢亦係極受歡迎嘅講員，經常喺多個家長同老師團體、學校、教會、同一啲國際性會議主講有關青少年嘅課題。

屋企
蔡元雲1970年同廖水玉結婚，有兩個仔，大仔有一個仔，細仔有一對孖仔，蔡元雲太太喺2013年過身。
蔡光家

蔡光家，香港親中派文化界人士，曾經做過香港高齡教育工作者聯誼會理事同埋勞聯交通運輸業委員會委員。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡光舉

蔡光舉（粵拼：coi3 gwong1 geoi2；1903年—1925年2月16號），又名蔡叔勛（coi3 suk1 fan1），係民國時期嘅軍人，貴州遵義人，佢既喺廈門大學讀過書，又係黃埔軍校第一期畢業生。畢業之後到國民黨教導團第三營做黨代表，但1925年2月嘅淡水戰役當中俾敵人亂槍殺死咗，終年21歲。佢亦係黃埔軍校犧牲第一人。
諺語

諺語係通俗易明嘅字句，性質同俗語似，多數都反映日常生活經驗。諺語形式可以係成語或者歇後語。
諸葛誕

諸葛誕（？—258年4月10號），字公休，琅邪郡陽都（家下山東臨沂）人，諸葛豐嘅後人，諸葛瑾同諸葛亮嘅堂弟，三國曹魏嘅重要將領，任至征東大將軍。佢壽春起兵叛亂，遭討伐身亡。
諸葛豐

諸葛豐，字少季，琅邪人。西漢官員，官至司隸校尉，以執法嚴明，剛直盡忠而出名。

生平
諸葛豐開頭因為好叻經學而做琅邪郡文學，後來御史大夫貢禹徵命諸葛豐做佢嘅屬官，後又舉薦佢做侍御史。漢元帝嗰陣，升諸葛豐做司隸校尉。因為諸葛豐執法嚴謹，同犯罪嘅權貴對抗，得到當時長安人嘅讚賞，漢元帝亦為佢增至光祿大夫秩以作褒賞。
當時侍中許章因為外戚身份而攞到寵信，做嘢驕橫唔守法度，重縱容門客犯事。諸葛豐因而彈劾許章，要奉上奏章嗰陣，咁啱見到許章出門口，諸葛豐因而以司隸校尉嘅符節要許章落車，重要捉鬼住佢。許章搭車逃走，同諸葛豐追逐，許章最後走到去皇宮向元帝報告，諸葛豐亦向元帝上奏有關許章嘅事。元帝相信許章，貶黜諸葛豐，重沒收佢嘅符節。之後俾人話佢審案犯法，名望少咗好多。跟住諸葛豐又告大夫周堪、張猛，但係元帝認為諸葛豐之前大讚佢哋，依家反而告佢兩個，目的係想攞功勳，所以元帝將呢三個人都一齊廢黜，最後喺屋企病死。諸葛亮、諸葛誕、諸葛瑾、諸葛玄係佢嘅後代。
諺文

諺文（韓文：언문／諺文 Eonmun），又叫韓字（韓文：한글／韓㐎 Hangeul）或朝鮮字（韓文：조선글／朝鮮㐎 Chosŏn'gŭl），係一種源自韓國嘅文字，設計嚟寫韓國話嘅，由15世紀李氏朝鮮嘅世宗大王發明取代漢字。諺文係表音字母，由10個元音同14個輔音組合成一個字，但有好多同音同形嘅字有唔同意思。

ㅗㅛㅜㅠㅡㅣ
但係隨著朝鮮語音韻結構嘅變化，有四個字母表示嘅音消失，所以今日用嘅基礎字母剩係有二十四個。依二十四個基礎字母相互組合就構成咗今日朝鮮文字母表嘅四十個字母。而剩低嘅字母要支援古朝鮮文字嘅作業系統先可以正確顯示。
朝鮮語字母表輔音部分

ㅏ ㅐ ㅑ ㅒ ㅓ ㅔ ㅕ ㅖ ㅗ ㅘ ㅙ ㅚ ㅛ ㅜ ㅝ ㅞ ㅟ ㅠ ㅡ ㅢ ㅣ
紅色字母係豎立類，藍色字母係躺臥類，綠色字母係複合類。母音字母所屬嘅類對組字嗰陣揀用邊個規則有好大嘅關聯。

寫
諺文寫嘅方式同漢字好似，除咗ㅇ同ㅎ之外，其他字母都同漢字嘅寫法寫。
ㄱ嘅寫法
 ㄴ嘅寫法
 ㄷ嘅寫法
 ㄹ嘅寫法
 ㅁ嘅寫法
 ㅂ嘅寫法
 ㅅ嘅寫法
 ㅇ嘅寫法
 ㅈ嘅寫法
 ㅊ嘅寫法
 ㅋ嘅寫法
 ㅌ嘅寫法
 ㅍ嘅寫法
 ㅎ嘅寫法
 ㅏ嘅寫法
 ㅐ嘅寫法
 ㅓ嘅寫法
 ㅔ嘅寫法
 ㅗ嘅寫法
 ㅜ嘅寫法
 ㅡ嘅寫法
 ㅣ嘅寫法

組字規則
諺文組字嘅時候以音節爲單位，一個音節組成一個諺文，每個字嘅部件排列遵循「從左到右，自上而下」呢兩個基本規則。朝鮮語嘅音節由初聲輔音（聲母）、中聲母音（韻頭同韻腹）同埋終聲輔音（韻尾）三個部分組成。喺語言嘅實際應用中，有啲音節有齊晒三個部分；有啲音節只係得聲母同韻母，冇韻尾；而有啲音節冇聲母，但就有韻母同韻尾；有啲更甚至只有韻母。
聲母－韻母嘅音節：根據母音字母所屬嘅種類不同，組字嘅規則分成三種
輔音字母添加在豎立類母音字母嘅左邊（從左到右）



輔音字母添加在複合類母音字母嘅左上方
只有韻母嘅音節：用唔出聲嘅輔音字母「ㅇ」當音節嘅聲母部分。然後根據聲母－韻母嘅音節嘅組字規則組字
有韻尾嘅音節：韻尾字母加喺「聲母韻母結合體」嘅正下方

ㆍᆜ
朝鮮語係音節語言，根據音節結構分，朝鮮語有十九個聲母（輔音）、二十一個韻母（母音）同二十七個韻尾。
聲母表

流音
ㄹ /l ~ ɾ/ (l, r)
「ᄋ」係零聲母，唔發音。
朝鮮語長母音音素
朝鮮語短母音音素
韻母表

中性韻母
ᅳ /ɯ/ (eu)ᅵ /i/ (i)ᅴ /ɰi/ (ui)
朝鮮語嘅母音有長短之分，根據母音嘅長短會影響詞彙嘅含意，但係今日南韓後生所講嘅韓語已經唔分長短音，所以一般嘅朝鮮語教科書都唔教長短音。而北韓人（特別係播音員）講嘅朝鮮語重有依個音韻特徵。
韻尾表

音節
朝鮮語依家有11172個音節用得，實際上依啲音無全部用。

歷史
睇埋：朝鮮世宗
諺文係喺 1444 年左右由朝鮮世宗（세종 / Sejong）發明嘅：一路以嚟，韓國嘅讀書人都係用漢字嚟寫嘢嘅，但漢字相當難學，好多漢字都係純表達意思，好多時都要死背每隻漢字嘅發音；除此之外，漢字亦被指唔係咁適合寫好似韓國話咁黏著嘅語言；呢種情況搞到韓國平民間嘅識字率一路都難以提升，而世宗見到噉嘅情況，就組織一批學者發明諺文—呢種文字係字母嚟嘅，每隻符號都直接噉表達元音或者輔音。
不過諺文一出，讀書人之間就出現大批反對聲音，覺得唔純用漢字就等如「變咗蠻夷」，好似係以下呢段韓國產嘅文言噉：
「
自古九州之內，風土雖異，未有因方言而別爲文字者。唯蒙古、西夏、女真、日本... 之類，各有其字，是皆夷狄事耳，無足道者。
」
句嘢意思係話「九州之內雖然風土係各異，但從來未有因為方言而自己整出一種文字嘅。得好似蒙古、西夏、女真同日本等嘅蠻夷會搞自己嘅一套文字。」冇幾耐，啲讀書人就開始抵制諺文，期間甚至搞禁諺文，不過喺跟住嗰幾百年間，諺文一路都喺韓國嘅民間流傳，仲有啲民間作家用諺文嚟寫作品。
諾丁山嘉年華會

諾丁山嘉年華會（Notting Hill Carnival），又叫做 諾丁丘嘉年華，係英國出名嘅嘉年華會，每年有百幾萬人參加，嚮8月尾，銀行連休3日為咗佢。諾丁山嘉年華會係歐洲加勒比海式嘉年華會。早嚮1965年已經有。
嚮1970年代，諾丁山嘉年華會曾經演變成為暴動。
諾丁山

諾丁山（Notting Hill）係英國倫敦一笪地方，喺肯辛頓-車路士區。
諾丁山門站

諾丁山門站（英文：Notting Hill Gate tube station）係英國倫敦地下鐵區域綫、中央綫同環綫嘅車站，屬第1同2收費區，喺大倫敦肯辛頓-車路士區。
諸葛緒

諸葛緒（?—?），琅邪郡陽都縣人，曹魏末年到西晉初年嘅政治人。

生平
諸葛緒係曹魏嘅雍州刺史，佢喺魏滅蜀之戰嗰時帶三萬士兵到陰平橋頭攔截蜀將姜維，目的係令姜維救唔到陽安關。姜維聽講諸葛緒已經喺陰平橋屯駐，於是往北方行軍，扮成要偷襲雍州嘅樣。諸葛緒知道之後將軍隊後撤三十里，姜維行咗冇耐之後見到諸葛緒被自己呃咗，於是即刻掉頭返陰平橋。諸葛緒知道後亦都即刻追返轉頭，但係冇追到姜維。鍾會做低陽安關之後帶兵南下，喺陰平嘅鄧艾本嚟想揾諸葛緒一齊行陰平小路，但喺諸葛緒認為呢個唔係司馬昭嘅命令，於是拒絕咗鄧艾嘅邀請，並且帶兵到白水同鍾會集合。點知鍾會話佢「畏敵不前」，將佢用囚車運返曹魏，並且趁機控制咗佢嘅軍隊。之後諸葛緒做咗曹魏嘅太常，西晉建立之後改做衛尉。
臨高

臨高係中國海南一縣，面積1317平方公里，人口47萬。

文化
臨高居民大多數係臨高人（又都分佈有喺隔籬澄邁），着劃分為漢族一支。啲人講噶係臨高話，屬壯侗語系。 臨高話着認為佮吉兆話喺湛江吳川嘅有拏褦近。
臨豐街

臨豐街係香港九龍灣嘅一條街，同常怡道、宏照道、宏泰道交界。附近有MegaBox。
臨邑

臨邑係中國山東德州一個縣，總面積1016平方公里，人口52萬。
自主神經系統

自主神經系統（autonomic nervous system）係周邊神經系統嘅一部份，指「自動化」嗰部份，即係控制一啲唔能夠有意識噉控制嘅嘢。
臨衝

臨衝又叫做呂公車，係中國古代嘅攻城戰車。
早喺《詩經‧大雅·皇矣》就有提到「帝謂文王：詢爾仇方。同爾兄弟，以爾鉤援，與爾臨、衝，以伐崇墉。」漢代孔穎達喺《毛詩正義》咁註疏：「臨者，在上臨下之名；衝者，從傍衝突之稱，故知二車不同，兵書有作臨車、衝車之法，《墨子》有備衝之篇，知臨、衝俱是車也。」
去到明代，臨衝發展為一種上下分成五層嘅攻城車。《明史‧朱燮元傳》記載呂公車由幾千人推住，高丈幾，長五十丈，幾層高，用木板鋪地，中間樓層有幾百人，可以射機弩毒矢，旁翼有兩個雲樓，用牛拉，可以睇到城池入面。
自主

自主，憑得自己意志去做咁解，個意思取自英文freedom。不過中文更多時譯做自由，就同英文liberty個自由意思衝撞，變得混淆不清。不過就算英文，兩隻字都成日當成同義，實情意思相當唔同。自主屬內在，有個人意志。自由歸外在，人間社會之中，唔受管束，唔受干涉，但又講求後果責任。由於兩者成日撈亂，故此就算見自由一字，都要分清楚來歷。

文
過往英文freedom有種種譯法。一八二二年，馬禮遜英華字典，英字解為principles of self rule，唐字自主之理。一八四七、四八年，麥都思英華字典，稱為任意擅專、自主之事。一八六六到六九年，羅存德英華字典，自主者、治己之權。一九〇八年，顏惠慶英華大辭典，自由、不受人節制、作爲自由、自主、不爲奴隸。首見自由一字。
可見譯法，一向以自主為多。又意會做任意、無拘束、治己、自己作主。都為憑自己意思，自己治理。
直至一九〇八年顏惠慶，譯做自由。由為豐儉由人，任由個由。廣東話任你、由你，意思就話唔約朿你，你想點就點。

自由
自由係古字，可以上追到後漢書。自有自己同自然之意，自由即行為自然、唔做作、唔被迫。若然見喺古史，多數指王室、達官唔受約束，任意行事。
西遊記亦有話孫悟空「我等日日歡會、在仙山福地、古洞神洲、不伏麒麟轄、不伏鳳凰管、又不伏人間王位所拘束、自由自在、乃無量之福、為何遠慮而憂也。」自由同自在，意思唔受管唔受束，想點就點。

種類
自主名目繁多，多不勝數。
至出名為言論自由。馬禮遜則有freedom of speech to the emperor，叫大開言路。羅德存繙freedom of speech做任意講之權。可見憑心想講乜就講，而自主就睇成權利。
其他如集會自由、出版自由、選擇自由、結社自由、學術自由、思想自由、宗教自由、政治自由、藝術自由、經濟自由、科學自由咁。
自作自授

《自作自授》係香港音樂人鄧建明同埋黃丹儀一齊推出嘅唱片，喺2004年4月3日推出。
裏面分咗兩張碟，一隻有佢哋兩個唱嘅歌，另一隻就係練習教材，用一堆當年嘅流行曲俾人學結他或者鋼琴。
蟛蜞菊

蟛蜞菊（粵拼：paang4 kei2 guk1；學名：Wedelia chinensis）係菊科蟛蜞菊屬嘅多年生草本植物，而家喺日本、印尼、印度、菲律賓、中南半島同中國大陸嘅東北平原同華南地區入面都可以搵到佢。呢種植物大多數生喺坑渠邊、路邊、田邊或比較濕嘅草地嗰邊。
螽斯

螽斯，生物分類上叫螽斯科（Tettigoniidae），係昆蟲綱直翅目嘅一個科，有大約8,000個種。
蟋蟀

蟋蟀係直翅目其中一個科，好勇鬥狠，好似沙蟬咁發聲。
蟎

蟎（mite）係一種八隻腳嘅生物，係蜘蛛嘅近親。蟎體形好細，要靠顯微鏡先會睇得到。
蟒蛇

蟒蛇即係蟒科（Pythonidae），係有鱗目蛇亞目嘅一個科，下面有10個屬39個品種。
蟠龍匯瑞

蟠龍匯瑞，俗名灣仔金龍像，係香港一座雕像，外型係一條金龍，喺香港島灣仔摩利臣山道近堅拿道交界，2003年12月19號由時任財政司司長唐英年揭幕。個雕像構思源自2000年係千禧龍年，散發祥龍瑞氣，象徵龍馬精神。個雕像高3.88米，面頭鋪咗6萬塊金箔，側跟用噴水池包圍。個雕像重有個「蟠龍匯瑞基金」負責維修保養工作。
2015年1月18號朝早，有人喺蟠龍匯瑞底座用黑油噴「香港建國」四個大字。
鄒文懷

鄒文懷，GBS（1927年10月8號—2018年11月2號），原名鄒定鑫，香港電影人，嘉禾集團前任主席兼執行董事。

生平
鄒文懷係1927年喺香港出世，1949年喺上海聖約翰大學新聞系畢業，曾經喺《英文虎報》做記者。1959年加入邵氏做傳訊主任，後來又做埋製片主任。
佢因為唔妥邵氏個人工制度，決定喺1970年離開邵氏，同何冠昌、梁風組成嘉禾電影。
嘉禾電影喺七、八十年代先後捧紅咗李小龍同埋成龍，一度揚威國際。但喺九十年代因為電影市道轉差，公司連年蝕錢，所以被逼轉型，喺大陸一啲商場經營戲院。
2007年，鄒文懷賣晒持有嘅嘉禾娛樂股權畀內地有錢人伍克波，並且宣布退休。嘉禾娛樂後來喺2009年改名做橙天嘉禾。
2018年11月2號，鄒文懷逝世，終年91歲。
鄒明諺

鄒明諺，台灣時代力量政治人物，2022年曾經代表時代力量參與臺中市第十三選舉區議員選舉，但未能當選。
鄒林

鄒林，香港資深電影界人士，曾經攞過香港電影金像獎專業精神獎。
鄒氏

鄒係唐人姓氏，喺《百家姓》裏頭排第35位。
鄒族

鄒族係臺灣原住民嘅其中一個族群，主要分佈喺嘉義縣同南投縣，總人口大約六千幾人。
金黃鸝

金黃鸝（Oriolus oriolus），係黃鸝科黃鸝屬嘅其中一種雀，色水金黃。
金龍中心

金龍中心（Golden Centre）係香港上環一座寫字樓大廈，嚮德輔道中188號，永安百貨公司總舖斜對面，無限極廣場同新紀元廣場對面。金龍中心樓下係港鐵上環站出口。金龍中心係由恆基兆業地產1991年起嘅，但係2016年已經賣咗盤。配合棟樓個名，四面都係金色嘅玻璃幕牆。
金龍中心前身係傳統舊式茶樓金龍酒樓。
金龜

金龜（學名：Chinemys reevesii），又叫珍珠龜、草龜，係種常見嘅寵物龜種，原產中國大陸、台灣、韓國、日本等地，棲息響塘同沼澤。佢哋背甲長10-15厘米，適合響攝氏21-25度生活。
金龍國

金龍國，係大韓民國嘅一個男藝人同埋歌手。
銀河戰士系列

《銀河戰士系列》（Metroid）係由日本電子遊戲商任天堂推出嘅動作冒險遊戲系列。